A Bizottság 2003/7/EK irányelve
(2003. január 24.)
a takarmányban lévő kantaxantin engedélyezési feltételeinek a 70/524/EGK tanácsi irányelvnek megfelelően történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1756/2002/EK rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2] és különösen annak 9r. cikkére,
mivel:
(1) A 70/524/EGK irányelv alapján a kantaxantin adalékanyagot bizonyos feltételekkel engedélyezik.
(2) 1997-ben az élelmiszerügyi tudományos bizottság (ÉTB) úgy határozott, hogy a kantaxantin megengedhető napi bevitele (ADI) az ember esetében 0,03 mg/testsúly kilogrammban állapítható meg.
(3) Az ADI ÉTB általi módosításának figyelembevételével a takarmányozási tudományos bizottság a fogyasztó biztonságáról való gondoskodás érdekében felülvizsgálta a lazacfélék, a brojlercsirke és a tojótyúk takarmányában lévő kantaxantin szintjét. A takarmányozási tudományos bizottság megállapította, a takarmányban lévő kantaxantin legnagyobb koncentrációjának a lazacfélék és a brojlercsirke esetében 25 mg/kg, és a tojótyúk esetében 8 mg/kg szinten történő rögzítésével gondoskodni lehetne a fogyasztó biztonságáról.
(4) A fogyasztók fokozottabb egészségvédelmének biztosítása érdekében a jelenlegi kantaxantin engedélyezéseket módosítani kell.
(5) Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A takarmányokban lévő kantaxantin (E 161 g) engedélyezésének feltételeit az ezen irányelv mellékletében felsoroltaknak megfelelően módosítják.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2003. szeptember 1-jéig megfeleljenek. Erről haladéktalanul tájékoztatják a Bizottságot.
Ezeket a rendelkezéseket 2003. december 1-jétől alkalmazzák.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozási eljárását a tagállamok fogadják el.
A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen elfogadnak el.
3. cikk
Ez az irányelv az Európai Közösségek Hivatalos Lapjában való kihirdetését követő 20. napon lép hatályba.
Kelt Brüsszelben, 2003. január 24-én.